CELEX: 62018CA0304
Language: fi
Date: 2019-07-11 00:00:00
Title: asia C-304/18: Unionin tuomioistuimen tuomio (seitsemäs jaosto) 11.7.2019 — Euroopan komissio v. Italian tasavalta (Jäsenyysvelvoitteiden noudattamatta jättäminen — Omat varat — Tullit — Tullivelan vahvistaminen — Kirjaaminen erilliseen kirjanpitoon — Velvollisuus asettaa varat Euroopan unionin käyttöön — Myöhässä aloitettu perintämenettely — Viivästyskorot)

9.9.2019   
            
            
               FI
            
            
               Euroopan unionin virallinen lehti
            
            
               C 305/20
            
         
      Unionin tuomioistuimen tuomio (seitsemäs jaosto) 11.7.2019 — Euroopan komissio v. Italian tasavalta
      (asia C-304/18) (1)
      
      (Jäsenyysvelvoitteiden noudattamatta jättäminen - Omat varat - Tullit - Tullivelan vahvistaminen - Kirjaaminen erilliseen kirjanpitoon - Velvollisuus asettaa varat Euroopan unionin käyttöön - Myöhässä aloitettu perintämenettely - Viivästyskorot)
      (2019/C 305/25)
      Oikeudenkäyntikieli: italia
      
         Asianosaiset
      
      
         Kantaja: Euroopan komissio (asiamiehet: aluksi Z. Malůšková, M. Owsiany-Hornung ja F. Tomat, sittemmin Z. Malůšková ja F. Tomat)
      
         Vastaaja: Italian tasavalta (asiamies: G. Palmieri, avustajanaan G. Albenzio, avvocato dello Stato)
      
         Tuomiolauselma
      
      
                  1)
               
               
                  Italian tasavalta ei ole noudattanut Euroopan yhteisöjen omista varoista 31.10.1994 tehdyn neuvoston päätöksen 94/728/EY, Euratom 8 artiklan, Euroopan yhteisöjen omien varojen järjestelmästä 29.9.2000 tehdyn neuvoston päätöksen 2000/597/EY, Euratom 8 artiklan, Euroopan yhteisöjen omien varojen järjestelmästä 7.6.2007 tehdyn neuvoston päätöksen 2007/436/EY, Euratom 8 artiklan ja Euroopan unionin omien varojen järjestelmästä 26.5.2014 tehdyn neuvoston päätöksen 2014/335/EU, Euratom 8 artiklan sekä yhteisöjen omista varoista tehdyn päätöksen 88/376/ETY, Euratom soveltamisesta 29.5.1989 annetun neuvoston asetuksen (ETY, Euratom) N:o 1552/89 10, 11 ja 17 artiklan, yhteisöjen omista varoista tehdyn päätöksen 94/728/EY, Euratom soveltamisesta 22.5.2000 annetun neuvoston asetuksen (EY, Euratom) N:o 1150/2000 10, 11 ja 17 artiklan ja perinteisten, ALV- ja BKTL-perusteisten omien varojen käyttöön asettamisessa sovellettavista menetelmistä ja menettelystä sekä käteisvarojen saamiseksi toteutettavista toimenpiteistä 26.5.2014 annetun neuvoston asetuksen (EU, Euratom) N:o 609/2014 10, 12 ja 13 artiklan mukaisia velvoitteitaan, koska se ei ole asettanut käyttöön perinteisiä omia varojaan kirjanpidosta poistamista koskevassa tiedonannossa IT(07)08-917 ilmoitettua määrää, joka on 2 120 309,50 euroa.
               
            
                  2)
               
               
                  Kanne hylätään muilta osin.
               
            
                  3)
               
               
                  Italian tasavalta vastaa omista oikeudenkäyntikuluistaan, ja se velvoitetaan korvaamaan neljä viidesosaa Euroopan komissiolle aiheutuneista oikeudenkäyntikuluista.
               
            
                  4)
               
               
                  Euroopan komissio vastaa viidesosasta omia oikeudenkäyntikulujaan.
               
            
         (1)  EUVL C 221, 25.6.2018.